armvectores/hy_wikipedia_2023 huggingface dataset:
Միխալ Օլշևսկի

Միխալ Օլշևսկի (լեհ.՝ Michał Olszewski, սեպտեմբերի 23, 1989(1989-09-23), Վարշավա, Լեհաստանի Ժողովրդական Հանրապետություն), լեհ շախմատիստ, գրոսմայստեր։ 2005 թվականին ստացել է Միջազգային վարպետի կոչում։ 2009 թվականի Շախմատի Աշխարհի առաջնության ժամանակ դարձել է բրոնզե մեդալակիր։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Միխալ Օլշևսկիի անձնական քարտը ՖԻԴԵ-ի կայքում
Միխալ Օլշևսկիի անձնական քարտը  365chess.com կայքում
(6059) Դիֆենբախ

(6059) Դիֆենբախ (անգլ.՝ Diefenbach), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 11-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,436218 ա. մ., առավելագույնը մոտենում է 1,9067 ա. մ. հեռավորության վրա և հեռանում 2,9658 ա. մ.։ Արեգակի շուրջ մեկ ամբողջական պտույտ է կատարում 1388,9 երկրային օրվա ընթացքում, իր ուղեծրով շարժվելով միջինում 0,259197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6059) Դիֆենբախ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թիֆընի Թորնտոն

Թիֆընի Դոն Թորնտոն-Քարնի (անգլ.՝ Tiffany Dawn Thornton-Carney, փետրվարի 14, 1986(1986-02-14), Քոլեջ-Սթեյշն, Բրազոս շրջան, Տեխաս, ԱՄՆ), ամերիկացի դերասանուհի, երգիծաբան, երգչուհի և երգերի հեղինակ։ Առավել հայտնի է «Տվեք Սաննիին հնարավորություն» (2009-2011) և «Ոնց պատահի» (2011-2012) հեռուստասերիալներում Թոնի Հարթի դերի կատարումով։


== Կենսագրություն ==
Թիֆընի Թորնտոնը ծնվել է 1986 թվականի փետրվարի 14-ին, Թեքսասում, ԱՄՆ։ Սովորել է Lincoln High դպրոցում։ Իր գործունեությունը սկսել է` հայտնվելով IMTA մոդելային և դերասանական մասնագիտացման միջազգային գործակալությունում։


== Գործունեություն ==
Թիֆընիի դերասանական դեբյուտը կայացավ Fox «Quintuplets» ընկերության պիլոտային սիթքոմային դրվագում։ Նա նաև ստացել է մի փոքր դեր «8 պարզ կանոն իմ դեռահաս աղջկա ընկերոջ համար» սերիալում, «Ամերիկյան երազանքներ», «Միայնակ սրտեր», «Հուսահատված տնային տնտեսուհիներ», «That’s So Raven», «Երիքո», «Հրաշագործներն Վեյհվերլի Փլեյսից» և «Հանա Մոնտանա» ֆիլմերում։ 2009 թվականին նա սկսել է նկարահանվել «Տվեք Սաննին հնարավորություն»  սերիալում` մարմնավորելով Թոնի Հարթի դերը, իսկ հետո խաղացել է Դիսնեյ ալիքի «Փիթը փետուրներում» ֆիլմում։


== Անձնական կյանքը ==
2011-2015 թվականներին Թիֆընին ամուսնացած է եղել երգիչ Քրիստոֆեր Քարնիի հետ։ Թորնթոնը այդ ամուսնությունից ունի երկու որդի` Քեննեթ Ջեյմս Քարնի (ծնվ. 14.08.2012) և Բենթլի Քեշ Քարնի (ծնվ. 01.03.2014)։ 2015 թվականի դեկտեմբերի 4-ին 35-ամյա Քրիս Քարնին մահացել է ավտովթարից(անգլ.)։


== Երաժշտություն ==


=== Երգեր ===
2009։ «Let It Go» (Միտչել Մուսոյի հետ) - Disney Channel Playlist
2009։ «Some Day My Prince Will Come» - Սպիտակաձյունիկը և յոթ թզուկները. Diamond Edition DVD/Blu-ray
2009։ «Magic Mirror» - Թինկեր բելլ
2009։ «I Believe» զուգերգ Գորտ Քերմիթի հետ - Studio DC։ Almost Live
2010։ «If I Never Knew You» - DisneyMania 7
2010։ «Kiss Me» - Տվեք Սաննիին հնարավորություն
2010։ «Sure Feels Like Love» - Տվեք Սաննիին հնարավորություն
2011։ «Gift of Grammer» - Gift of Grammer - Single


== Տեսահոլովակներ ==
2008։ «La La Land» (Դեմի Լովատոի տեսահոլովակը, камео)
2009։ «Let It Go» (Միտչել Մուսոյի հետ)
2009։ «Some Day My Prince Will Come»
2009։ «I Believe»


== Ֆիլմեր ==


== Ծանոթագրություններ ==
Գերդ Մյուլլեր

Գերհարդ Մյուլլեր (գերմ.՝ Gerhard Müller, նոյեմբերի 3, 1945(1945-11-03), Նյորդլինգեն, Շվաբիա, Բավարիա, Գերմանիայի բռնազավթման ամերիկյան գոտի - օգոստոսի 15, 2021(2021-08-15), Վոլֆրատսհաուզեն, Բադ Տյոլց Վոլֆրատսհաուզեն, Վերին Բավարիա, Բավարիա, Գերմանիա), առավել հայտնի է Գերդ Մյուլլեր անվամբ, գերմանացի ֆուտբոլիստ, Եվրոպայի և աշխարհի չեմպիոն։ Հարձակվողի դիրքում խաղացել է «Բավարիա Մյունխենում» և ԳՖՀ-ի հավաքականում։ Ֆուտբոլային աշխարհի բոլոր ժամանակների լավագույն ռմբարկուներից մեկն է։ Միրոսլավ Կլոզեի հետ 68 գոլով ընդհանուր Գերմանիայի ֆուտբոլի ազգային հավաքականի լավագույն ռմբարկուն է։


== Ծանոթագրություններ ==
Մերսբուրգ (ամրոց)

Մերսբուրգ (գերմ.՝ Meersburg, թարգ. «Հին ամրոց») ամրոց է գերմանական Մեերսբուրգ քաղաքում, Բոդենյան լճի մոտ, Բադեն-Վյուրթեմբերգ շրջանում։ Կառուցված է եղել VII դարում և համարվում է Գերմանիայի ամենահին բնակեցված բերդը։


== Պատկերասրահ ==

		


== Ծանոթագրություններ ==
Ռամենե (գյուղ, Օկուլովսկի շրջան)

Անվան այլ կիրառումների համար տե՛ս՝ ՌամենեՌամենե (ռուս.՝ Раменье), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լորենցագո դի Կադորե

Լորենցագո դի Կադորե (իտալերեն՝  Lorenzago di Cadore), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 576 մարդ (2007), բնակչության խտություն՝ 21 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 32040։ Հեռախոսային կոդ՝ 0435։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0435 75001


== Արտաքին հղումներ ==
Պաշտոնական ինստիտուտի վիճակագրության(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պելեցանո

Պելեցանո (իտալերեն՝ Pellezzano), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 10 547 մարդ, բնակչության խտությունը կազմում է 786 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 84080, հեռախոսային կոդ՝ (+39) 089։
Կոմունայի հովանավորներն են՝ Հռոմի պապ Կղեմես I-ը, տոնը նշվում է նոյեմբերի 23-ին և Սուրբ Աննան, տոնը նշվում է հուլիսի 26-ին։


== Ծանոթագրություններ ==
(4079) Բրետեն

(4079) Բրետեն (անգլ.՝ Britten), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,188464 ա. մ., առավելագույնը մոտենում է 2,8382 ա. մ. հեռավորության վրա և հեռանում 3,5387 ա. մ.։ Արեգակի շուրջ մեկ ամբողջական պտույտ է կատարում 2079,56 երկրային օրվա ընթացքում, իր ուղեծրով շարժվելով միջինում 0,173114 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4079) Բրետեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովհաննես Թոլայան

Հովհաննես Թոլայան (1856, Կոստանդնուպոլիս, Օսմանյան կայսրություն - ՞), հայ խմբագիր, թարգմանիչ։


== Կենսագրություն ==
Ծնվել է Պոլսում։ Նախնական կրթությունը ծննդավայրում ստանալուց հետո, ուսումը շարունակել է Վենետիկի Մխիթարյանների Ս. Ղազար վանքում, սակայն չցանկանալով հոգևորական դառնալ, վերադարձել է ծննդավայրը, սովորել բժշկական վարժարանում։ Ռուս-թուրքական պատերազմի նախօրյակին կարճ ժամանակով նվիրվել է բեմին, մասնակցել մի քանի ներկայացումների Պ. Մաղաքյանի խմբում։ Այնուհետև աշխատել է «Մանզումեի էֆքյար» թերթի խմբագրությունում նախ որպես աշխատակից, ապա՝ խմբագիր։ 1884-1906 թվականներին խմբագրել է «Մեճմուայը ախպար» հայատառ թուրքերեն պարբերականը, որի էջերում տպագրել է բազմաթիվ հոդվածներ, նաև ֆրանսերենից իր կատարած թարգմանած վեպերը։


== Աղբյուրներ ==
Օրկանյա

Անդրեա դի Չոնե դի Արքանջելո, մականվանյալ Օրկանյա (իտալերեն՝ Andrea di Cione di Arcangelo - Orcagna, մոտ 1315, 1320 կամ մոտ 1308, Ֆլորենցիա - 1368, Ֆլորենցիա), վաղ Վերածննդի ժամանակաշրջանի իտալացի նկարիչ, քանդակագործ, ճարտարապետ։ Հիմնականում գործել է Ֆլորենցիայում։ Ֆլորենցիայի տաճարի շինարարության ժամանակ եղել է խորհրդատու, բացի այդ, ղեկավարել է Օրվիետոյի տաճարի ճակատի կառուցման աշխատանքները։


== Ստեղծագործություններ ==
Կերպարվեստի ասպարեզում Օրկանյայի հիշարժան ստեղծագործություններից են՝ 

Թողություն շնորհողի խորանը (1354–57) Ֆլորենցիայի Սանտա Մարիա Նովելլա վանքի Strozzi di Mantova մատուռում
Օրսանմիկելե եկեղեցու խորանը (ավարտվել է 1359 թ.), համարվում է «իր տեսակի մեջ ամենակատարյալ աշխատանքը իտալական գոթիկայի ոճով» 
«Մահվան հաղթարշավը» որմնանկարը, որը կոմպոզիտոր Ֆերենց Լիստին ներշնչել է ստեղծելու իր գլուխգործոցներից մեկը՝ «Totentanz»-ը։
«Խաչելություն» որմնանկարը՝ մուգ խորապատկերով, բազում հրեշտակներով ու «Խորհրդավոր ընթրիք»-ի դրվագներով (1365)։Օրվիետոյի տաճարի խճանկարն ու զարդանախշ պատուհանը։


== Աշակերտները ==
Օրկանյայի աշակերտների շարքում հիշատակվում են՝

14-րդ դարի պիզացի նկարիչ Նելլո դի Վաննին, որին հաճախ նույնացնում են Բեռնարդո Նելլոյի կամ Ջովանի Ֆալկոնեի հետ։
Տոմազո դել Մացցան (Ջորջո Վազարին նրան անվանում է Տոմազո դի Մարկո)։
Ջակոպո դի Չոնեն՝ Անդրեայի եղբայրը, առավելապես հայտնի որպես քանդակագործ և ճարտարապետ։


== Գրականություն ==
Джорджо Вазари. Жизнеописания наиболее знаменитых живописцев, ваятелей и зодчих. М.1996, стр. 461—480
Лазарев В. Н. Происхождение итальянского Возрождения, т. 2. М., 1959
М. Прокопп. Итальянская живопись XIV века. Будапешт, 1988, стр. 41-42, илл. 37
Искусство итальянского Ренессанса (под редакцией Р.Томана), Konemann, 2000, стр. 78-81.
R. Offner, Studies in Florentine Painting,New York 1927, pp. 43 ss., 61, nota 10;
H. Gronau, A. Orcagna und Nardo di Cione,Berlin 1937;
R. Salvini, Zur flor. Malerei des Trecento. Alte und neue Wege der Forschung, in Kritische Berichte,VI (1937), pp. 119 s.;
R. Salvini, La pala Strozzi in S.Maria Novella, in L’Arte, XL (1937), pp. 16 ss.;
H. A. Gronau, The S. Pier Maggiore Altarpiece: a reconstruction, in The Burlington Magazine,LXXXVI (1945), pp. 139–144;
L. Coletti, I Primitivi,II,Novara 1946, p. LI; F. Antal, Flor. Painting and its social background,London 1947, pp. 191–94, 211 s., 224-26, 286 s., 346, 349 e passim (ediz. ital., Torino 196o, pp. 277–279, 318—321 epassim);
Hans Dietrich Gronau, Andrea Orcagna und Nardo di Cione. Eine stilgeschichtliche Untersuchung, Berlin, Deutscher Kunstverlag, 1937.
Richard Offner, A critical and historical corpus of Florentine painting. IV: Tendencies of Gothic in Florence, 1: Andrea di Cione, [New York], [New York University], 1962.
Gert Kreytenberg, Orcagna, Andrea di Cione. Ein universeller Künstler der Gotik in Florenz, Mainz, von Zabern, 2000.
L'eredità di Giotto. L'arte a Firenze 1340-1375, catalogo della mostra (Firenze, 2008) a cura di A. Tartuferi, Firenze, Giunti, 2008.


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Middleton, John Henry (1911)։ «Orcagna»։  in Chisholm Hugh։ Encyclopædia Britannica 20 (11th ed.)։ Cambridge University Press։ էջեր 165–167
242

242 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 242 թվականն է, 
III դարի 42-րդ տարին։


== Դեպքեր ==


== Ծնունդներ ==


== Մահեր ==
Մասշտաբ

Մասշտաբ (գերմ.՝ Maßstab), թվային հարաբերություն, որը ցույց է տալիս, թե քարտեզի կամ հատակագծի վրա պատկերված օբյեկտը քանի անգամ է փոքրացված իրական չափերից։ Եթե այդ հարաբերությունը արտահայտվում է վերացական թվով, կոչվում է թվային մասշտաբ։ Այն արտահայտվում է կոտորակով, որի համարիչը հավասար է մեծության միավորին, իսկ հայտարարը ցույց է տալիս, թե պատկերվող տարածության գիծը քանի անգամ է փոքրացված։ Գծի երկարությունը չափելու համար կազմվում է գծային մասշտաբ։ Վերջինը հավասար միավորների (մմ-երի, սմ-երի) բաժանված ուղիղ գիծ է, որի թվերը (մ, կմ) ցույց են տալիս, թե այդ միավորներից յուրաքանչյուրը իրականում քանի կմ-ի կամ մ-ի է հավասար։


== Ծանոթագրություններ ==
Հունգարիայի գիտությունների ակադեմիա

Հունգարիայի գիտությունների ակադեմիա (հունգ.՝ Magyar Tudományos Akadémia (MTA)), բարձրագույն գիտական հաստատություն Հունգարիայում։ Գտնվում է Բուդապեշտում՝ Դանուբ գետի ափին, Ռուզվելտ հրապարակի Ֆրիդրիխ Ավգուստ Շտյուլերի նախագծով կառուցված նեո-ռենեսանս ոճի շենքում։ Ակադեմիայի գործունեության նպատակն է երկրում բնական և հասարակական գիտությունների զարգացումը և դրանց համակարգումը։ Ֆինանսավորվում է պետական բյուջեից, ինչպես նաև իր ակտիվներից ստացված եկամուտներով և նվիրատվություններով։ Ակադեմիայի համակարգում աշխատում են շուրջ 35 000 հետազոտողներ։


== Պատմություն ==
Ակադեմիան հիմնադրվել է 1825 թվականի նոյեմբերի 3-ին (այս օրը Հունգարիայում տոնվում է որպես Գիտելիքի օր) հունգարացի քաղաքական գործիչ Իշտվան Սեչենյիի կողմից, ով հունգարիայի պառլամենտի նստաշրջանի ժամանակ առաջարկել է ստեղծել «Գիտական ընկերություն»։ Ընկերության ստեղծման համար նա ներդրել է իր կալվածքի տարեկան եկամուտը։ Նրա օրինակին են հետևել Աբրահամ Վայը, Դյորդ Անդրաշին և Դյորդ Կարոյին, ովքեր դարձել են ակադեմիայի հիմնադիրները։ Կառույցի նպատակն էր հունգարերեն լեզվի զարգացումը, Հունգարիայում գիտության և արվեստի ուսումնասիրությունն ու տարածումը։ Չորս հիմնադիրներից և 11 գրողներից ու գիտնականներից բաղկացած կոմիտեն ստեղծել է կազմակերպության կանոնադրությունը, որը 1831 թվականին ընդունվել է կայսեր Ֆրանց I-ի կողմից։ Ակադեմիայի առաջին նախագահն է եղել Իոժեֆ Տելեկին։


== Անդամակցություն ==
1970 թվականին ակադեմիայի կազմում ընդգրկված են եղել 188 իսկական և թղթակից անդամներ, 68 արտասահմանյան անդամներ, այդ թվում 20 խորհրդային գիտնականներ։ 2006 թվականից ակադեմիայի անդամները բաժանվում են 4 խմբի՝

իսկական անդամներ (ակադեմիկոսներ) - 248
թղթակից-անդամներ - 92
արտասահմանյան անդամներ - 161
պատվավոր անդամներ - 201Մինչև 70 տարեկան իսկական և թղթակից անդամների քանակը չի կարող անցել 200-ը։ Ակադեմիայի անդամներն ընտրվում են ցմահ, ընտրելու իրավունք ունեն ակադեմիկոսներն ու թղթակից անդամները։ Ակադեմիկոսներն ու թղթակից անդամները ստանում են կառավարական կրթաթոշակ։


=== Բաժիններ ===
Ակադեմիան ունի տասնմեկ հիմնական բաժիններ՝

Լեզվաբանության և գրականագիտության բաժին
Փիլիսոփայության և պատմական գիտությունների բաժին
Մաթեմատիկայի բաժին
Գյուղատնտեսական գիտությունների բաժին
Բժշկական գիտությունների բաժին
Տեխնիկական գիտությունների բաժին
Քիմիական գիտությունների բաժին
Կենսաբանական գիտությունների բաժին
Տնտեսագիտության և իրավագիտության բաժին
Երկրագիտության բաժին
Ֆիզիկական գիտությունների բաժին


=== Գիտահետազոտական ինստիտուտներ ===
Գյուղատնտեսական հետազոտությունների կենտրոն
Աստղագիտության և երկրագիտության կենտրոն (ներգրավված է Կոնկոլի աստղադիտարանի հետ)
Կենսաբանության Szeged հետազոտական կենտրոն
Կոմպյուտերային գիտություն և վերահսկողության ինստիտուտ
Էկոլոգիական հետազոտությունների կենտրոն
Տնտեսական և տարածաշրջանային հետազոտությունների հետազոտական կենտրոն
էներգիայի հետազոտությունների կենտրոն
Հումանիտար հետազոտությունների կենտրոն
Լեզվաբանության գիտահետազոտական ինստիտուտ
Մաթեմատիկայի Ռենյի ինստիտուտ
Փորձարարական բժշկության ինստիտուտ
Բնական գիտությունների հետազոտական կենտրոն
Միջուկային հետազոտությունների ինստիտուտ
Ֆիզիկայի Վիգներ հետազոտական կենտրոն
Հասարակական գիտությունների կենտրոն


== Արտաքին հղումներ ==

Պաշտոնական կայքը (անգլ.)
Չիլիի ֆուտբոլի ազգային հավաքական

Չիլիի ֆուտբոլի ազգային հավաքական, ֆուտբոլի ազգային հավաքական, որը Չիլին ներկայացնում է միջազգային մրցաշարերում։
2016 թվականի մայիսի 29-ի դրությամբ Չիլիի հավաքականը ՖԻՖԱ-ի վարկանիշային աղյուսակում զբաղեցնում է 3-րդ հորիզոնականը։


== Չիլին աշխարհի առաջնություններում ==
1930 — խմբային փուլ
1934, 1938 — հրաժարվել է մասնակցել
1950 — Խմբային փուլ
1954, 1958 — չի անցել որակավորման փուլը
1962 — 3-րդ տեղ
1966 — Խմբային փուլ
1970 — չի անցնել որակավորման փուլը
1974 — Խմբային փուլ
1978 — չի անցնել որակավորման փուլը
1982 — Խմբային փուլ
1986 — չի անցել որակավորման փուլը
1990 — որակազրկվել է
1994 — դադարեցվել է մասնակցությունը
1998 — 1/8 եզրափակիչ
2002, 2006 — չի անցել որակավորման փուլը
2010 — 1/8 եզրափակիչ
2014 — 1/8 եզրափակիչ


== Ներկա կազմ ==
Չիլիի հավաքականի վերջին հանդիպման համար հրավիրվել են հետևյալ ֆուտբոլիստները(Մայիսի 27, 2016)․


== Ծանոթագրություններ ==


== Արտաքին հղումներ ==
Պաշտոնական կայք (իսպ.)
Բարեմանուկ

Բարեմանուկ, հայկական արական անուն։ Առաջացել է հայերեն բարի և մանուկ բառերից։ Գործածվել է 13-րդ դարում։


== Գործածություններ ==
Բարեմանուկ, հայր Կիրակոս կրոնավորի, ով Խաչատուր գրչին գրել տվեց մի Ավետարան։


== Ծանոթագրություններ ==
Չելեք

Չելեք, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր գավառի հարավ-արևմտյան մասում, Մադանգյոլ լճից 5 կմ հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նոնեա վարդագույն

Նոնեա վարդագույն	 (լատ.՝ Nonea rosea), գողտրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Մինչև 25 սմ բարձրության երկամյա, կոշտ թավոտությամբ բույս է։ Բաժակը խողովակաձև է և մինչև կեսը բաժանված 5 նեղ ատամիկների։ Ծաղիկները բազմաթիվ են, միմյանցից հեռացած, պնակաձև, մանուշակագույն կամ կապտվաուն։ Փոշանոթները դեղին են։ Պտուղները՝ գլանաձև։


== Տարածվածություն ==
Հայաստանում հանդիպում է Մեղրու (Շվանիձորի և Ալդարայի շրջակայք) և Զանգեզուրի (Շիկահող պետական արգելոց) ֆլորիստիկական շրջաններում։ Ընդհանուր արեալը ընդգրկում է Արևելյան Կովկասը, Անդրկովկասը, Հյուսիսարևելյան Անատոլիան, Հյուսիսյին Իրաքը և Հյուսիսային Իրանը։


== Էկոլոգիա ==
Աճում է միջին լեռնային գոտում՝ ծովի մակարդակից 1200-1500 մ բարձրությունների վրա, չոր քարքարոտ վայրերում։ Ծաղկում է մայիսին, պտղաբերում՝ հունիսին։


== Պահպանություն ==
Խոցելի տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակի հիմնական տարածման շրջանը գտնվում է Հայաստանի սահմաններից դուրս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Շիկահող» պետական արգելոցի տարածքում։


== Ծանոթագրություններ ==
Մուրադխան (Կարաքիլիսայի գավառ)

Մուրադխան, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։


== Բնակչություն ==
1878 թվականին ուներ 67 հայ և քուրդ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ուագադուգու

Ուագադուգու (ֆրանսերեն՝ Ouagadougou /ˌwɑːɡəˈduːɡuː/; Mossi: [ˈwaɡᵊdᵊɡᵊ]), Բուրկինա Ֆասոյի մայրաքաղաքը և երկրի վարչական, մշակութային, տնտեսական կենտրոնը։ Բնակչությունը՝ ▲2 453 496 մարդ (2019): Գտնվում է սարավանդի վրա՝ Կարմիր և Սպիտակ Վոլտաների միջագետքում։ Միջազգային օդակայան։ Սննդի արդյունաբերության կենտրոն։ Հիմնադրվել է 15-րդ դարում։


== Աղբյուրներ ==
Հայերը Չինաստանում

Ըստ պատմական աղբյուրների հայերը Չինաստանում առաջին անգամ հիշատակվում են 2-րդ դարում։ Դրանք եղել են մետաքս և այլ ապրանքներ արտահանող վաճառականներ։ Հայկական փոքր գաղութներ հիմնվել են մոնղոլական արշավանքներից հետո (13-րդ դար), երբ Հայաստանից գերեվարված հայերի մի մասը բնակեցվել է Չինաստանի հյուսիսում։ Այնուհետև հայերը թափանցել են Չինաստանի խորքը և բնակվել ծովային շրջաններում։ Չինաստանի Կանտոն (Գուանչժոու ) քաղաքում մինչև 1307 թվականը կառուցվել է եկեղեցի՝ հարակից շինություններով։ 17-րդ դարում Կանտոնում բնակվում էր 30 հայ ընտանիք։ 18-րդ դարում ոչ մեծ առևտրավաններ են եղել Շանհայում։ 19-րդ դարում հայերի հոսք եղավ Հնդկաստանից ու հարևան երկրներից։ Նրանք բնակվեցին Մուկդենում, Խարբինում, Չանչունում, Շանհայում։ Չինաստանի հարավում բնակվում էին գլխավորապես նորջուղաեցիներ, արևելքում՝ ղարաբաղցիներ ու զանգեզուրցիներ։ Ամենահայաշատ քաղաքը Խարբինն էր։ Խարբինի համայնքը ուներ եկեղեցի, ներքին սահմանադրություն։ Այստեղ 1930 թվականին հիմնվեց Արծիվ միությունը, Հայ երիտասարդական ակումբ, Հայ տիկնանց միությունը։ 1937 թվականին Շանհայում կար 200 հայ ընտանիք (հետագայում նրանց թիվը հասավ 600-ի)։ Չինաստանում կային հայտնի հայ բժիշկներ, ինժեներներ, փաստաբաններ։ Առևտրում հայերը ունեին անգլիացիներին հավասար իրավունքներ, իրենց սեփական նավերը, գործարաններ (Կանտոնում)։ Կանտոնաբնակ չինարենի ուսուցիչ Հովհաննես Ղազարյանը հայերենից չինարեն է թարգմանել Աստվածաշունչը (չինարեն առաջին և լավագույն թարգմանությունը)։ Խարբինի առողջապահական գործը ղեկավարել է Ստեփան Մուղդեսյանը։ Չինահայերը չեն կորցրել կապը հայրենիքի հետ։ 18-րդ դարում չինահայեր Մնացական Ղասապյանը, Հովհաննես Մաթևոսյանը և ուրիշներ մեծ գումարներ են կտակել Հայաստանին, նոր Նախիջևանին։ Չիանաստանի հայերը տուժել են ճապոնական ներխուժումից։ Նրանք դիտվել են իբրև Ճապոնական կայսրության թշնամիներ և մեկուսացվել։ Նրանց մեծ մասը գաղթել է Ավստրալիա, ԱՄՆ, Մալայա և Ֆիլիպիններ։ Այժմ Չինաստանում կան շատ քիչ թվով հայեր (մոտ 500 մարդ)։


== Տես նաև ==
Անդին. հայոց ճանապարհորդության տարեգրություն
Տուվալու

Տուվալուն (մինչև 1975 - Էլիս կղզիներ) խաղաղօվկիանոսային պետություն է Պոլինեզիայում։ Հյուսիսում և հյուսիս-արևելքում սահմանակցում է Կիրիբատիի տարածքային ջրերի հետ, արևելքում՝ Տոկելաուի տարածքային ջրերի հետ, հարավ-արևելքում՝ Սամոայի ու Ուոլի և Ֆուտունա կղզիների հետ, հարավում՝ Ֆիջիի, հարավ-արևմուտքում և արևմուտքում՝ Սողոմոնյան կղզիների ջրերի հետ։ Ջրափնյա գծի երկրարությունը հասնում է 21 կիլոմետրի։ Տուվալուն գտնվում է Տուվալու կղզեխմբի 5 օղակղզու և 4 կղզիների վրա։ Ցամաքի ընդհանուր մակերեսը 26 կմ² է։ Երկրի բնակչությունը ըստ 2008 թվականի գնահատման 12 177 մարդ է։ Մայրաքաղաքը Ֆունաֆուտին է։


== Ծանոթագրություններ ==
Մկրտիչ Քամալյան

Մկրտիչ Հայրապետի Քամալյան (փետրվարի 18, 1915(1915-02-18), Կարս, Կարսի մարզ, Կովկասյան երկրամաս, Ռուսական կայսրություն - մարտի 19, 1971(1971-03-19), Երևան, Հայկական ԽՍՀ, ԽՍՀՄ), հայ նկարիչ, ՀԽՍՀ վաստակավոր նկարիչ (1965)։


== Կենսագրություն ==
ՄԿրտիչ Քամալյանը ծնվել է Արևմտյան Հայաստանի Կարս քաղաքում։ 1941 թվականին ավարտել է Թիֆլիսի գեղարվեստի ակադեմիան։ 1946 թվականից դասավանդել է Երևանի գեղարվեստի ուսումնարանում։ Քամալյանին ուսանել են մի շարք տաղանդավոր հայ նկարիչներ՝ Մինաս Ավետիսյան, Աշոտ Մելքոնյան, Մարտին Պետրոսյան, Ռաֆայել Աթոյան և այլք։
Մկրտիչ Քամալյանի աշխատանքներից պահվում են Հայաստանի ազգային պատկերասրահում։


== Ստեղծագործություններ ==
Վաղ շրջանի գեղանկարները մտերմիկ բնույթի են, հետագայում՝ առավել ընդհանրացված և դեկորատիվ։

«Ինքնանկար», 1946 թվական, ՀԱՊ
«Վաստակավոր արտիստուհի Մ. Չմշկյան», 1952 թվական, ՀԱՊ
«ԽՍՀՄ ժողովրդական արտիստ Նար Հովհաննիսյան», 1953 թվական, ՀԱՊ
«Աշխատանք և սեր», 1962 թվական, ՀԱՊՄոնումենտալ-դեկորատիվ գործերից են՝

«Հայաստանի բարիքները» պաննո Մոսկվայի «Արմենիա» կինոթատրոնի ճեմասրահում, 1970 թվական
ՀԽՍՀ ԳԱ Կենսաքիմիայի ինստիտուտի շենքի ճակատի խճանկարը (համահեղինակներ՝ Ցոլակ Ազիզյան, Կարապետ Եղիազարյան, 1970 թվական)


== Ցուցահանդեսներ ==
Անհատական ցուցահանդես է ունեցել Երևանում (1973 թվական, հետմահու)։


== Գրականություն ==
Т.Н. Горина. Камалян, Мкртич Айрапетович // Художники народов СССР. - Том 4,Книга 2,. - Москва: Искусство, 1995. - С. 121-122.


== Ծանոթագրություններ ==


== Արտաքին աղբյուրներ ==
Մինասից առաջ Քամալյան է եղել, ու չենք իմացել», Մկրտիչ Քամալյան
Ցիխիսուբանի (Դուշեթի շրջան)

Ցիխիսուբանի (վրաց.՝ ციხისუბანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Դուշեթից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 44 մարդ։


== Ծանոթագրություններ ==
Երազանքի աղջիկներ (ֆիլմ)

«Երազանքի աղջիկներ» (անգլ.՝ Dreamgirls), «DreamWorks» ստուդիայի երաժշտական դրաման, որը նկարահանվել է 2006 թվականին, համանուն մյուզիքլի մոտիվներով, որի հիմքում ընկած է մոթաունովյան «The Supremes» աղջիկների տրիոյի հաջողության և փլուզման պատմությունը։ Ֆիլմի ռեժիսորն ամերիկացի Բիլ Կոնդոնն է։
Ֆիլմի բյուջեն կազմել է 80 միլիոն դոլար։ «Երազանքի աղջիկներն» ամերիկյան կինեմատոգրաֆիայի պատմության մեջ ամենաթանկարժեք ֆիլմն է, որտեղ գլխավոր դերերում նկարահանվել են աֆրոամերիկացի դերասաններ։ Ֆիլմը կինոքննադատների կողմից ստացել է դրական արձագանքներ և ամբողջ աշխարհում վաստակել գրեթե 155 միլիոն դոլար։ «Երազանքի աղջիկները» երգչուհի Ջենիֆեր Հադսոնի համար դարձել է առաջնելութային ֆիլմ, որի համար Ջենիֆերն արժանացել է «Օսկար», «Ոսկե գլոբուս», «BAFTA» մրցանակների։


== Սյուժե ==

Չիկագոյի աղջիկների վոկալային եռյակը Նյու Յորքի երիտասարդ տաղանդների մրցույթում գրավում է պրոդյուսերի ուշադրությունը, որը երգչուհիներին պայմանագիր է առաջարկում։ Սակայն ինչպես փողը, այնպես էլ միջազգային ճանաչումն աղջիկներին անձնական կյանքում երջանկություն չեն բերում։


== Դերերում ==


== Երաժշտական համարներ ==


== Մրցանակներ և անվանակարգեր ==


== Տես նաև ==
Սփարքլ (ֆիլմ, 2012)
Կադիլակ ռեքորդս


== Ծանոթագրություններ ==


== Արտաքին հղումներ ==
Ֆիլմի պաշտոնական կայք(անգլ.)
«Երազանքի աղջիկները» «Blu-ray Disc»-ի կայքում(անգլ.)
Մերի Մոնտգոմերի Բենեթ

Մերի Մոնտգոմերի Բենեթ (անգլ.՝ Mary Montgomerie Bennett, հուլիսի 8, 1881(1881-07-08), Լոնդոն, Մեծ Բրիտանիայի և Իռլանդիայի միացյալ թագավորություն - 1961 կամ հոկտեմբերի 6, 1961(1961-10-06), Kalgoorlie, Արևմտյան Ավստրալիա, Ավստրալիա), բնիկ ժողովուրդների նկատմամբ արդարության համար ավստրալիացի ակտիվիստ, ուսուցիչ և ավստրալիական աբորիգենների իրավունքների պաշտպան այն ժամանակ, երբ դա սովորական երևույթ չէր Ավստրալիայի բնակիչների շրջանում ։


== Կենսագրություն ==
Բենեթը իր մանկությունն անցկացրել ինչպես է Անգլիայում, այնպես էլ Ավստրալիայում, որտեղ հայրը՝ Ռոբերտ Քրիսթիսոնը, կայան ուներ Հյուսիսային Քուինսլանդում։ Մինչև 1910 թվականը ընտանիքը մշտական բնակության է տեղափոխվել Անգլիա։ 1914 թվականին Բենեթն ամուսնացել է Չարլզ Դուգլաս Բենեթի հետ։
1927 թվականին նա հրատարակել է Christison of Lammermoor-ը, որը հոր կենսագրությունն էր, որը համեմատաբար անսովոր էր այն ժամանակ, երբ նա ճանաչում էր աբորիգենների նկատմամբ բռնությունները։ Լոնդոնում նա նաև հրատարակել է The Australian Aboriginal as a Human Being (1930) գիրքը։ 1930 թվականին՝ ամուսնու մահանալուց հետո, Բենեթը տեղափոխվել է Արևմտյան Ավստրալիայի Պերթ քաղաք, որպեսզի իր կյանքի մնացած մասը նվիրի աբորիգենների բարօրությանը։
1932 թվականին Բենեթը բնակություն է հաստատել Լավերտոնի մերձակայքում գտնվող Մարգարիտ լեռան ներկայացուցչությունում։ Միաժամանակ աշխատել է որպես աբորիգենների ուսուցիչ և ներգրավված է եղել ակտիվիստական խմբերի, այդ թվում` Կանանց ծառայության գիլդիայի մեջ։
Նրա աշխատանքի արդյունքում 1934 թվականին ձևավորվել է Մոսեյլի թագավորական հանձնաժողովը։ Հանձնաժողովում իր ցուցմունքների ժամանակ Բենեթը դատապարտել է աբորիգեն կանանց սեռական շահագործումը, ինչպես նաև իշխանությունների կողմից նրանց երեխաների տեղափոխումը։
Բենեթը մահացել է Կալգորլի քաղաքում, 1961 թվականի հոկտեմբերի 6-ին և թաղվել է Կալգորլիի գերեզմանատանը։ Բենեթի մահից հետո նրա անձնական արխիվը՝ «պետական անփութության դոսյեն և լայնամասշտաբ անտեսումը», հափշտակվել է և չի վերականգնվել։ Նրա ողջ կյանքի աշխատանքը ճանաչվել է, երբ նրան 2001 թվականին ներառել են վիկտորյանական պատվավոր կանանց ցուցակում։


== Աշխատանքներ ==
Bennett, M. M. (Mary Montgomerie) (1927), Christison of Lammermoor, Alston Rivers, https://trove.nla.gov.au/work/18107188, վերցված է 8 August 2018 
Bennett, M. M. (Mary Montgomerie) (1930), The Australian Aboriginal as a human being, Alston Rivers, https://trove.nla.gov.au/work/26175504, վերցված է 8 August 2018 
Bennett, M. M. (Mary Montgomerie) (1935), Teaching the Aborigines : data from Mount Margaret Mission, W.A, s.n, https://trove.nla.gov.au/work/18588414, վերցված է 8 August 2018 
Bennett, M. M. (Mary Montgomerie) (1950), Human rights for Australian Aborigines : how can they learn without a teacher, [s.n.], https://trove.nla.gov.au/work/21867666, վերցված է 8 August 2018 


== Ծանոթագրություններ ==


== Արտաքին հղումներ ==
Բենեթ, Մերի Մոնտգոմերի (1881–1961) Ավստրալիայի քսաներորդ դարի կանանց և առաջնորդության հանրագիտարանում
Սիմոն Թամազյան

Սիմոն Սարգսի Թամազյան (1920, գ. Ուզունլար - ), հայ բժիշկ, գնդապետ, Երկրորդ աշխարհամարտի մասնակից։


== Կենսագրություն ==
Հայրը եղել է մեքենավար։ Սիմոնը միջնակարգ դպրոցն ավարտել է Սանահինում 1938 թվականին, իսկ Երևանի բժշկական ինստիտուտը՝ 1942 թվականին։ Նշանակվել է Երևանի 4-րդ պոլիկնիլիկայի վիրաբույժ։ Երկու ամիս անց զորակոչվել է բանակ։ Նշանակվել է էսկադրիլիայի բժիշկ և ուղարկվել Կինել քաղաք, ապա եղել է № 954 գրոհային գնդի ավագ բժիշկը։ Տեղափոխվելով Միջին Ասիա՝ ծառայել է Աֆղանստանի սահմանամերձ գոտում։ 1954-1959 թվականներին գլխավոր բժիշկ է եղել Խաբարովսկում։ 1970 թվականին նշանակվել է ավիացիոն կորպուսի գլխավոր բժիշկ՝ հմտորեն ղեկավարել է Հեռավոր Արևելքի տարբեր վայրերում տեղակայված բուժսանիտարական ծառայությունը։ 1970 թվականից նա միաժամանակ հետաքրքրվել է ասեղնաբուժությամբ։
Զորացրվելով բանակից՝ եկել է բանակ և աշխատանքի ընդունվել № 17 պոլիկլինիկայում։ Այստեղ 1975 թվականին առողջապահության նախարարության թույլտվությամբ առաջին անգամ հանրապետությունում ստեղծել է ռեֆլեքսոթերապիայի կաբինետ։ Հետագայում նույնպիսի կաբինետ է ստեղծում առողջապահության նախարարության 4-րդ վարչությունում, նշանակվել նրա վարիչը։
Պարգևատրվել է Կարմիր աստղի շքանշանով և տասներկու մեդալով։


== Ծանոթագրություններ ==
Վանամիիսա (այլ կիրառումներ)

Վանամիիսա անունը կամ տերմինը կարող է վերաբերել հետևյալ հոդվածներին․

Վանամիիսա - գյուղ Էստոնիայի Հալյալա շրջանի կազմում։
Վանամիիսա - գյուղ Էստոնիայի Կիուե շրջանի կազմում։
Վանամիիսա - գյուղ Էստոնիայի Սաուե շրջանի կազմում։
Վանամիիսա - գյուղ Էստոնիայի Էմմաստե շրջանի կազմում։
Վանամիիսա - գյուղ Էստոնիայի Տոռմա շրջանի կազմում։
Վանամիիսա - գյուղ Էստոնիայի Ահյա շրջանի կազմում։
Վանամիիսա - գյուղ Էստոնիայի Մյառյամաա շրջանի կազմում։
Վանամիիսա - գյուղ Էստոնիայի Վիգալա շրջանի կազմում։
Վանամիիսա - գյուղ Էստոնիայի Մուհու շրջանի կազմում։
Վանամիիսա - գյուղ Էստոնիայի Պիհտլա շրջանի կազմում։
Վանամիիսա - գյուղ Էստոնիայի Պիդռալա շրջանի կազմում։
Վանամիիսա - գյուղ Էստոնիայի Պեռստի շրջանի կազմում։
Վանամիիսա - գյուղ Էստոնիայի Ռիուգե շրջանի կազմում։
Անդրեյ Պավել

Անդրեյ Պավել (ռումին․՝ Andrei Pavel, հունվարի 27, 1974(1974-01-27), Կոնստանցա, Ռումինիա), ռումինացի նախկին պրոֆեսիոնալ թենիսիստ, մարզիչ, ով ներկայումս մարզում է պրոֆեսիոնալ թենիսիստների վարկանիշային աղյուսակում 60-րդ տեղն զբաղեցնող Մարիուս Կոպիլին։


== Մարզական կարիերա ==

Անդրեյն սկսել է թենիս խաղալ ութ տարեկանից։ Տասնվեց տարեկանում տեղափոխվել է Գերմանիա։ 1995 թվականից հանդես է եկել պրոֆեսիոնալ թենիսիստների մրցումներում։ Մենախաղերում նա հաղթող է ճանաչվել երեք մրցաշարերում, այդ թվում՝ 2001 թվականին Կանադայի Մոնրեալ և Տորոնտո քաղաքներում անցկացված ATP Masters մրցաշարում։ Զուգախաղերում ևս չեմպիոնական տիտղոսներ է նվաճել, դրանցից վերջինը՝ 2007 թվականին, Open Seat Barcelona մցաշարում։
Անվանի թենիսիստ Ջոն Մաքինռոյի կարծիքով՝ Մեծ սաղավարտի մրցումներում իր երբևէ դիտած լավագույն խաղը եղել է ԱՄՆ 2006 թվականի բաց առաջնությունում Պավելի և Անդրե Աղասու մրցապայքարը, որը շարունակվել է երեքուկես ժամ, ավարտվել չորրորդ սեթում՝ 6–7(4), 7–6(8), 7–6(6), 6–2։ Եթե Պավելը հաղթեր, Աղասու՝ որպես պրոֆեսիոնալ թենիսիստի կարիերային վերջ կդրվեր։
Պավելի կարիերայում լավագույնը եղել է 2001 թվականին Կանադայում անցկացված ATP Masters շարքի վերոնշյալ մրցաշարը, որտեղ նա մենախաղերում նվաճել է հաղթողի կոչումը և ընդամենը մեկ շաբաթվա ընթացքում վաստակել 400 հազար ամերիկյան դոլար։
Մենախաղերում վերջին անգամ հանդես է եկել 2009 թվականին, հայրենի Ռումինիայի բաց առաջնությունում, որտեղ առաջին իսկ շրջանում պարտություն է կրել և դուրս մնացել հետագա մրցապայքարից։ Այդ նույն՝ բուխարեստյան մրցաշարում տղամարդկանց զուգախաղերում իր հին ընկերոջ՝ Գաբրիել Տրիֆուի հետ, հասել են մինչև քառորդ եզրափակիչ, որտեղ պարտություն են կրել Ռուբեն Ռամիրես Հիդալգո - Սանտյագո Վենտուրա Բերտոմեու իսպանական զույգից։
Դևիսի գավաթի համար մղվող թիմային մրցումներում Անդրեյ Պավելը եղել է Ռումինիայի հավաքականի կապիտանը։ 
Աշխարհի ուժեղագույն թենիսիստների վարկանիշային աղյուսակում նրա լավագույն արդյունքը եղել է 13-րդ տեղը (2004 թվականի հոկտեմբերին)։


== Մարզչական աշխատանք ==
2011 թվականի մեկնարկին սերբ թենիսիստուհի Ելենա Յանկովիչը, որը նախկինում եղել էր թիվ մեկն աշխարհում, բայց 2010 թվականին զգալիորեն զիջել էր իր դիրքերը և վարկանիշային աղյուսակում հայտնվել ութերորդ տեղում, հայտարարեց, որ որոշել է մարզվել Անդրեյ Պավելի ղեկավարությամբ։
2012 թվականից Պավելը մարզել է Տամիրա Պաշեկին, որը վարկանիշային աղյուսակում զբաղեցնում է 50-րդ տեղը և Ուիմբլդոնի հեղինակավոր մրցաշարերում երկու անգամ հասել է մինչև քառորդ եզրափակիչ։


== Ծանոթագրություններ ==


== Արտաքին հղումներ ==
(անգլերեն) Profil Andrei Pavel la ATP.com
Profil Andrei Pavel la Comitetul Olimpic și Sportiv Român
Միխայիլ Ռոյզ

Միխայիլ Վլադիմիրի Ռոյզ (անգլ.՝ Michael Roiz, հոկտեմբերի 12, 1983(1983-10-12) կամ 1983, Սարատով, ՌԽՖՍՀ, ԽՍՀՄ), իսրայելցի շախմատիստ, գրոսմայստեր։ Ծնվել և մեծացել է Ռուսաստանում։ 1995 թվականից բնակվում է Իսրայելում։


== Կենսագրություն ==
Նրա առաջին լուրջ հաղթանակը եղել է 2002 թվականին, երբ Ռոյզը դարձավ Իսրայելի չեմպիոն։ Ռոյզը եղել է հավաքականի անդամ 2003 թվականին, երբ թիմն արծաթե մեդալ նվաճեց Պլովդիվում անցկացված Եվրոպայի թիմային առաջնությունում։


== Վարկանիշի փոփոխության գծապատկեր ==


== Արտաքին հղումներ ==
Միքայել Ռոյզի քարտը 365chess.com կայքում
Միքայել Ռոյզի քարտը OlimpBase.org կայքում


== Ծանոթագրություններ ==
Բեդեմյո

Բեդեմյո (ռուս.՝ Бедемё), գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Բնակչությունը 2007 թվականին գրանցված տվյալներով կազմում էր 998 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարտոշ Բյալեկ

Բարտոշ Բյալեկ (լեհ.՝ Bartosz Białek, նոյեմբերի 11, 2001(2001-11-11), Բժեգ, Օպոլյան վոյևոդություն, Լեհաստան), լեհ ֆուտբոլիստ, գերմանական «Վոլֆսբուրգ» ֆուտվոլային ակումբի հարձակվող։


== Ակումբային կարիերա ==
Ծնվել է Բժեգում։ Ֆուտբոլային կարիերան սկսել է համանուն խմբի երիտասարդական թիմում։ 2011 թվականից մինչև 2014 թվականը խաղացել է երիտասարդական «Օլավա» թիմում, որից հետո դարձել է Լյուբլինի «Զագլեմբե» ակումբի ֆուտբոլային ակադեմիայի խաղացող։ 2019 թվականի նոյեմբերի 10-ին իր դեբյուտն է նշել «Զագլեմբե» ակումբի հիմնական կազմում` Էքստրակլասի շրջանակներում հանդիպելով «Ռակուվա» ակումբին և աչքի է ընկել խփած գնդակով։ Ընդհանուր առմամբ 2019/20 խաղաշրջանում լիգայի 19 խաղերում խփել է 9 գնդակ։
2020 թվականի օգոստոսի 19-ին տեղափոխվել է գերմանական «Վոլֆսբուրգ» ակումբ` չորսամյա պայմանագիր է ստորագրել «գայլերի» հետ։


== Կարիերան հավաքականում ==
Հանդես է եկել Լեհաստանի մինչև 15, 16, 17, 18 և 19 տարեկանների հավաքականներում։


== Ծանոթագրություններ ==
Ուորդս կղզու կամուրջ

Ուորդս կղզու կամուրջ (անգլ.՝ Wards Island Bridge), կոչվում է նաև  103-րդ փողոցի հետիոտնային կամուրջ (անգլ.՝ 103rd Street Footbridge), հետիոտնային կամուրջ Հարլեմ գետի վրա, միացնում է Մենհեթենը և Ուորդսը՝ Նյու Յորքում։ Կամուրջը ունի վերելակային կոնստրուկցիա, ընդհանուր առմամբ բաղկացած է 12 կամրջամասից, որոնք կառուցվել են հենասյուներից և հեծաններից։ Կամուրջը նախատեսված է միան հետիոտերի և հեծանվորդների համար։ Մենհեթենի կողմից կամուրջը միանում է 103-րդ փողոցին։ Հետիոտնային էստակադը անցնում է FDR մայրուղով և հասնում մինչև Արևելյան Հարլեմի բնակելի շենքեր։ Ուորդս կղզու կողմից կամուրջը մոտենում է պուրակին և կղզու հարավ-արևմտյան ափերին։ Վերանորոգումից հետո, 2012 թվականի հուլիսի 1-ից կամուրջը վերսկսեց իր աշխատանքը։ Հիմա կամուրջը աշխատում է 24/7 ռեժիմով, մինչև վերանորոգումը հասանելի էր ապրիլից մինչև հոկտեմբեր՝ ցերեկային ժամերին։


== Պատմություն ==
Առաջին կամուրջը, որ տանում է Ուորդս Այլենդից Մենհեթեն, փայտե բացվող կամուրջ էր։ Նա միացնում էր Մենհեթենի 114-րդ փողոցը Ուորդս Այլենդի հյուսիս-արևմուտքի հետ։ Կամուրջը կառուցվել է 1807 թվականին, քանի որ, կղզու վրա կար բամբակաթղթային կոմբինատ։ Կառուցման համար վճարել են Ֆիլիպ Միլեդոլարը և Բարտոլոմ Ուորդը։ 1821 թվականին կամուրջը փոթորիկի պատճառով ավերվեց։ 1936 թվականին Տրաիմբորո կղզու և Ուորդս Այլենդ քաղաքի միջև կամուրջ կառուցվեց, որը աստիճնաբար միացավ կամուրջների ամբողջ համակարգին։ Պլանավորվում էր նաև Ուորդս կղզում զուգահեռ կառուցել հետիոտնային կամուրջ, անգամ 1937 թվականին Ռոբերտ Մոզեսը այն համարեց անհրաժեշտ, բայց հետիոտնային կամուրջի շինարարությունը հետաձգվեց։ Իրական կամուրջի շինարարությունը սկսվեց միայն 1949 թվականին՝ ինժեներ Օտմար Ամանի նախագծով։ Կամուրջը կառուցված և բաց էր 1951 թվականի մայիսի 18-ին։ 1967 թվականից հնարավոր դարձավ հեծանվորդների երթևեկությունը։
1980-90-ական թվականներին տեղի բնակիչները մտահոգված էին, քանի որ, կամուրջը հատվում էր հոգեբուժական կենտրոնի հետ, որը տեղակայված Ուորդս կղզում։ Ենթադրվում էր, որ հիվանդները կարող էին իրենց շրջանում հանցագործության բարձրացման մեջ դեր ունենալ։ Վերանորոգման համար կամուրջը 2010 թվականի ապրիլից մինչև 2012 թվականի ապրիլը ժամանակավոր փակվել էր։ 


== Հանրաճանաչ մշակույթում ==
Կամուրջի պատկերը հանդիպում է Սիներգիա խմբի «Games» ալբոմի կազմի վրա։


== Ծանոթագրություններ ==


== Արտաքին հղումներ ==
Wards Island Bridge Over Harlem River
Պադուլի

Պադուլի (իտալերեն՝ Paduli), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 4627 մարդ, բնակչության խտությունը կազմում է 103 մարդ/կմ²։ Զբաղեցնում է 44,73 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։
Բնակավայրի հովանավորն է Սուրբ Նիկողայոս Զմյուռնացի հրաշագործը։ Տոնը նշվում է ամեն տարի դեկտեմբերի 6-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք


== Ծանոթագրություններ ==
Տրնովո

Անվան այլ կիրառումների համար տե՛ս՝ Տրնովո (այլ կիրառումներ)Տրնովո (բոս․՝ Trnovo, սերբ.՝ Трново / Trnovo, խորվ.՝ Trnovo), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Իստոչնո Սարաևո շրջանում։ Համանուն համայնքի վարչկենտրոնը։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 1018 մարդ։
Համայնքի բնակչության էթնիկական կազմը՝


== Ծանոթագրություններ ==
Դիոգենեսի լապտեր

Դիոգենեսի լապտեր, ըստ հին հունական ավանդության Դիոգենես Սինոպցին (մ․ թ․ ա․ մոտ 404—323) օրը ցերեկով, վառվող լապտերը ձեռքին, շրջում էր Աթենքի փողոցներով։ Երբ հարցնում էին այդ տարօրինակ վարմունքի պատճառը, պատասխանում էր, թե մարդ է որոնում։ Այստեղից էլ՝ դիոգենեսի լապտեր արտահայտությունը։
Ալլահվերդի (այլ կիրառումներ)

Ալլահվերդի, կարող է վերաբերել՝

Ալլահվերդի - գյուղ Արևելյան Հայաստանում, Ելիզավետպոլի նահանգի Ջևանշիրի գավառում
Ալլահվերդի - լեռնագագաթ Ուրծի լեռնաշղթայում, Ազատ և Վեդի գետերի միջև
Լորդ Ֆարքուադ

Լորդ Ֆարքուադ, (անգլ.՝ Lord Farquaad) «Շրեկ» մուլտֆիլմի անիմացիոն չար կերպարն է, ով ներկայացված է որպես Միացյալ Թագավորության լորդ։ Նրա կերպարը հնչյունավորել է Ջոն Լիթգոուն։


== Կենսագրություն ==
Լորդ Ֆարքուադը արտաքինից հասարակ, կարճահասակ անձնավորություն է, որը նոր է նշանակվել Միացյալ Թագավորության լորդ։ Նա գերի է վերցրել «Սպիտակաձյունը և յոթ թզուկները» մուլտֆիլմի կախարդական հայելուն և նրանից հավաքում է իր համար օգտակար բաներ։ Մի օր նա հայելու առաջարկած աղջիկներից փորձում էր ընտրել իր ընտրյսլին և նա սիրահարվեց արքայադուստր Ֆիոնային, ով գերի էր ընկել ահռելի կին դրականի մոտ։
Առանց հապաղելու Ֆարքուադը հայտարարում է, որ ով փրկի Ֆիոնային կճանաչվի իր թագավորության ամենաքաջը։ Դեպքերը այնպես են դասավորվում, որ Արքայադստերը փրկում է Շրեկ հրեշը, սակայն չի տալիս Լորդին։ Լորդը իր մարդկանց է ուղարկում Շրեկի բնակավայր, սակայն Շրեկը և Ֆիոնան կարողանում են հաղթել գող ասպետներին։
Հետո Ֆիոնան փախնում է Շրեկից, սակայն նա արդեն սիրահարված էր։ Ֆարքուադը առաջարկում է նրան ամուսնանալ և նրանք ամուսնանում են, իսկ Շրեկին բանտարկում են լորդի պալատականները։ Հարսանիքի օրը Շրեկը և նրա ընկերները հասնում են և խափանում հարսանիքը։


== Արտաքին հղումներ ==
Fool.com/commentary jj Archived 2008-12-02 at the Wayback Machine.
Christopher Tookey (հունիսի 29, 2001)։ «Shrek (Cert U)»։ Mail Online։ Վերցված է փետրվարի 5, 2013 
http://www.csun.edu/pubrels/press_releases/fall07/animation.html
Bradshaw Peter (հունիսի 29, 2001)։ «Shrek»։ The Guardian (London) 
http://www.washingtoncitypaper.com/display.php?id=22701(չաշխատող հղում)</ref><ref>https://archive.is/20120907180451/http://www.pitch.com/2001-05-17/film/under-ogre Pitch.com
Orlando Parfitt (նոյեմբերի 12, 2009)։ «Top 15 Fantasy Villains»։ IGN։ Վերցված է փետրվարի 2, 2011
Գրուֆալոյի դուստրը

Գրուֆալոյի դուստրը (անգլ.՝ The Gruffalo's Child), կարճամետրաժ անիմացիոն հեռուստատեսային ֆիլմ, «Գրուֆալո» ֆիլմի շարունակությունը։ Նկարահանվել է ըստ համանուն մանկական գրքի, որը բեսթսելլեր է դարձել Մեծ Բրիտանիայում և այլ երկրներում։
Ֆիլմի պրեմիերան կայացել է 2011 թվականի դեկտեմբերի 25-ին՝ Սուրբ Ծննդյան տոնին՝ BBC One հեռուստաալիքի եթերում, առաջին ֆիլմի ցուցադրումից երկու տարի անց։ Ֆիլմը նկարահանվել է գերմանացի սկսնակ ռեժիսորների մեկ այլ զույգի կողմից, բայց նույն ստուդիայում և նույն արտադրողների հետ (Մայքլ Ռոուզ և Մարտին Պոուպ)։ Ֆիլմը հնչյունավորվել է դերասանների կողմից, որոնք հայտնի են եղել առաջին մասից։ Պահպանվում են «Գրուֆալո» ֆիլմի ոճաբանությունը (հիմնված Ակսել Շեֆլերի նկարազարդումների վրա), ինչպես նաև` «շրջանակող» կառուցվածքը` պատմող Սկյուռիկի հետ։


== Սյուժե ==
Ձմռանը սկյուռիկները ձյան մեջ ոտնահետքեր են տեսնում և հարցնում իրենց մորը, թե ով է. միգուցե Գրուֆա՞լոն է։ Սակայն մայրիկն ասում է, որ Գրուֆալոյի համար հետքերը փոքր են և պատմում է հետևյալ պատմությունը։
Գրուֆալոյի դուստրը մշտապես տարվում է անտառով, և հայրիկ-Գրուֆալոն ասում է, որ ժամանակին անտառում հանդիպել է մկանը` հսկա, սարսափելի գազանին, որն ունի երկար պոչ, վառվող աչքեր և պողպատե բեղեր։ Այնուամենայնիվ, դա չի վախեցնում փոքրիկ Գրուֆալոյին, և մի ձմեռ, երբ հայրիկը քնած է լինում, նա գնում է անտառ։ Հերթով հանդիպելով Օձին (որն ունի երկար պոչ), Բվին (որն ունի դեղին վառվող աչքեր) և Աղվեսինը (որն ունի բեղեր), Գրուֆալոյի դուստրը համոզվում է, որ դրանք Մկնիկը չեն։ Ի վերջո, նրան սկսում է թվալ, որ ոչ մի մուկ գոյություն չունի։
Այս պահին նա ինքն է հանդիպում հենց Մկնիկին, տեսնում, որ այն շատ փոքր է և որոշում է ուտել նրան։ Սակայն նա խոստանում է նրան ցույց տալ Մեծ Սարսափելի գազանին և բարձրանում է պնդուկի թփի վրա։ Լուսինը դուրս է գալիս, և Մկնիկի հսկայական ստվերը հիշեցնում է նույն հրեշին։ Գրուֆալոյի դուստրը սարսափած փախչում է և վերադառնում էքարանձավ, հայրիկի մոտ։
Երբ Սկյուռիկը ավարտում է պատմությունը, ավագ սկյուռը ցույց է տալիս, թե որքան վարպետորեն է ինքը «Գրուֆալոյի հետքերը» պատկերում ձյան մեջ՝ պոչով և թաթերով։


== Դերերը հնչյունավորել են ==
Հելենա Բոնեմ Կարտեր` Սկյուռ
Կոլտրեյն Ռոբբի` Գրուֆալո
Շիրլի Հենդերսոն` Գրուֆալոյի աղջիկը
Թոմ Ուիլկինսոն` Աղվես
Ջոն Հյորտ` Բու
Ռոբ Բրայդոն` Օձ
Ջեյմս Քորդեն` Մկնիկ


== Մրցանակներ և առաջադրումներ ==
2013 թվականին մասնակցել է Եվրոպական անիմացիոն և հեռուստատեսային նախագծերի միջազգային փառատոնին Կեչկեմետում, ստացել է մրցանակ լավագույն հեռուստատեսային նախագծի համար։


== Ծանոթագրություններ ==


== Արտաքին հղումներ ==
The Gruffalo’s Child մուլտֆիլմի էջը BBC Online կայքում
Մասրենի չինական

Մասրենի չինական  (լատ.՝ Rosa chinensis), վարդածաղկավորների ընտանիքի վարդազգիների ցեղի բույս։ Երբեմն անվանվում է նաև հնդկական կամ թեյի վարդ։ 


== Նկարագրություն ==
Մինչև 1.5-2 մ բարձրությամբ (երբեմն՝ կիսամշտադալար) տերևաթափ թուփ է։ Կեղևը վառ կանաչ է, փայլուն, հարթ։ Փշերը հատ ու կենտ են, խոշոր, միայնակ, թեթևակի կեռված։ Տերևները կենտ փետրաձև են, կազմված 3—5 տերևիկներից, որոնք կաշվեկերպ են, լայն ձվաձև կամ
երկարավուն 2,5-6 սմ երկարությամբ, սրածայր, վերևի կողմից մուգ կանաչ, փայլուն, ներքևի կողմից ավելի բաց գույնի, անփայլ, մերկ, մանր սղոցաեզր։ Տերևակոթունը և տերևի ներքևի մակերեսը ջղերի ուղղությամբ ծածկված են մանր փշերով։ Ծաղիկները միայնակ են, հազվադեպ 2—3 հատ միասին, մեծ մասամբ լիաթերթիկ, ունեն երկար, գեղձավոր ծաղկակոթեր։ Պսակաթերթիկները բաց վարդագույն են կամ մուգ ծիրանագույն, սպիտակավուն կամ բաց դեղնավուն։ Պտուղները տանձանման են, հասունանալիս կեղտադարչնագույն գունավորում են ստանում։ Ծաղկում է մայիս-
սեպտեմբեր ամիսներին։


== Տարածվածություն ==
Վայրի վիճակում չի հանդիպում։ Պատկանում է այն բույսերի թվին, որոնց վայրի նախնիները վաղուց անհետացել են և պահպանվել են միայն մշակության մեջ։ Տիպիկ արխեոֆիտ է։ Հայաստանի պայմաններում մշակվում է ամենուրեք։ Հատկապես լավ է աճում ցածրադիր գոտու պայմաններում։ Միջին և վերին գոտում երբեմն ցրտահարվում է, սակայն արագորեն վերականգնվում և առատորեն ծաղկում է։ Հայաստանի պայմաններում մշակվում են 140 — 150 բարձր դեկորատիվ սորտեր։


== Կիրառություն ==
Ամենատարածված և մեծ մասսայականություն վայելող դեկորատիվ կուլտուրաներից մեկն է։ Հայաստանում մշակվում է անհիշելի վաղ ժամանակներից։ Դեռ հեթանոսական ժամանակներում տարածված էր ամենուրեք և պաշտամունքի առարկա էր հանդիսանում։ Վարդի մասսայական ծաղկման շրջանը համընկնում էր «Վարդավառ» տոնի հետ, որի ժամանակ մարդիկ մեկը մյուսի վրա ջրում նոսրացած վարդի հյութ էին շաղ տալիս։ Վարդը
դեռ հազարամյակներ առաջ օգտագործվում էր հանդիսությունների և սգո արարողությունների ժամանակ։ Պատերազմից հաղթանակով վերադարձած հերոսներին օծում էին վարդի յուղով և վարդից հյուսած պսակով։ Դեռ հեթանոսական ժամանակներում կար հատուկ մեքենա, որի օգնությամբ վարդի թերթիկներից յուղ էին ստանում։
Այսօր էլ վարդը չի կորցրել իր նշանակությունը, որպես արժեքավոր դեկորատիվ բույս։


== Ծանոթագրություններ ==
(1726) Հոֆմեյստեր

(1726) Հոֆմեյստեր (անգլ.՝ Hoffmeister), աստերոիդ աստերոիդների հիմնական գոտում։ Հայտնաբերվել է 1933 թվականի հուլիսի 24-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,786598 ա. մ., առավելագույնը մոտենում է 2,6669 ա. մ. հեռավորության վրա և հեռանում 2,9063 ա. մ.։ Արեգակի շուրջ մեկ ամբողջական պտույտ է կատարում 1699,06 երկրային օրվա ընթացքում, իր ուղեծրով շարժվելով միջինում 0,211881 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1726) Հոֆմեյստեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օմատի (քաղաք)

Օմատի (ճապ.՝ 安曇野市), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 564,99 կմ², բնակչությունը՝ 28 440 մարդ, իսկ խտությունը 50,34 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Աբելիանի

Աբելիանի (վրաց.՝ აბელიანი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1020 մետր բարձրության վրա։ Շրջկենտրոն Թեթրի Ծղարոյից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 151 մարդ։


== Ծանոթագրություններ ==
Ստեփան Լիսիցյանի անվան հ. 34 դպրոց

Ստեփան Լիսիցյանի անվան 34 դպրոց, հանրակրթական դպրոց Երևանի Կենտրոն վարչական շրջանում։


== Պատմություն ==
Թիվ 34 դպրոցը բացվել է 1944 թվականի սեպտեմբերի 1-ին՝ որպես արական սեռի երեխաների համար թերի միջնակարգ ռուսական դպրոց՝ տղաների և աղջիկների անջատ ուսուցման անցնելու կապակցությամբ։ Շենքային պայմանների բացակայության պատճառով դասերն անցկացվել են երկու հերթով Երևանի երկաթուղային թիվ 37 դպրոցի շենքում, որն ունեցել է 12 դասարան 400 աշակերտով։ 1944-1954 թթ. դպրոցը եղել է թերի միջնակարգ, 1954-1963 թթ.` միջնակարգ, 1963-1966 թթ.` ութամյա, 1967 թվականից նորից միջնակարգ։ 1945 թվականին դպրոցն անվանակոչվել է Ստեփան Լիսիցյանի անվամբ։ Անվանակոչությունից հետո մինչև իր մահը Ստեփան Լիսիցյանը հաճախ այցելել է դպրոց, հանդիպել աշակերտների և ուսուցիչների հետ։ Մինչ 1992 թվականը ուսուցումն անցկացվել է ռուսաց լեզվով, հետո՝ հայոց լեզվով։
1982 թվականին դպրոցի բակում տեղադրվել է նրա կիսանդրին, որի հեղինակը քանդակագործ Լևոն Թոքմաջյանն է։ Կիսանդրին ընդգրկված է Կենտրոն վարչական շրջանի պատմության և մշակույթի անշարժ հուշարձանների ցանկում։


== Ծանոթագրություններ ==


== Աղբյուրներ ==
Ստեփան Լիսիցյանի անվան 34 հիմնական դպրոց
Պիլան Արկադու

Պիլան Արկադու (պորտ.՝ Pilão Arcado), համայնք Բրազիլիայում՝ Բաիա նահանգի կազմում։ Գտնվում է Վալի Սան Ֆրանսիսկանու դա Բաիայի մարզում։ Մտնում է Ժուազեյրուի գավառի կազմի մեջ։ Բնակչությունը կազմում է 29 812 մարդ՝ 2006 թվականի տվյալներով։ Գրավում է 11 700,012 կմ2 տարածք։ Բնակչության խտությունը՝ 2,5 մարդ/կմ²։


== Պատմություն ==
Քաղաքը հիմնադրվել է 1810 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 56.092.411,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.855,77 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,546 (տվյալները՝ ՄԱԿ-ի զարգացման ծրագրի)։
Սանտո Ստեֆանո Կվիսկվինա

Սանտո Ստեֆանո Կվիսկվինա (իտալերեն՝ Santo Stefano Quisquina), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 5397 մարդ, բնակչության խտությունը կազմում է 63 մարդ/կմ²։ Զբաղեցնում է 85 կմ² մակերես տարածք։ Փոստային ինդեքսն է՝ 92020։ Հեռախոսային կոդը՝ (+39) 0922։


== Ժողովրդագրություն ==
Բնակչության աճը


== Ծանոթագրություններ ==
Վուլեն

Վուլեն (ֆր.՝ Vulaines), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 222 մարդ, բնակչության խտությունը` 25.46 մարդ/կմ²։ Բնակավայրը զբաղեցնում է 8.72 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հարավ-արևելք, Շալոն ան Շամպայն քաղաքից` 100 կմ հարավ-արևմուտք, Տրուա քաղաքից` 35 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 144 աշխատունակ (15-64 տարեկան)  բնակիչ, որոնցից ակտիվ էին 115-ը, իսկ ոչ ակտիվները` 29։ Ակտիվության ցուցանիշը կազմում է 79,9 %։ 115 աշխատունակ մարդկանցից աշխատել է 99 անձ (58 տղամարդ և 41 կին)։ Գործազուրկ են եղել 16 անձ (4 տղամարդ և 12 կին)։ 29 անաշխատունակներից 9-ը եղել են աշակերտներ կամ ուսանողներ, 11-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==